ΚΑΝΟΝΙΣΜΟΣ (ΕΟΚ) αριθ. 486/93 ΤΗΣ ΕΠΙΤΡΟΠΗΣ της 2ας Μαρτίου 1993 για την αποδέσμευση των εγγυήσεων όσον αφορά ορισμένα πιστοποιητικά ΣΜΣ και πιστοποιητικά εισαγωγής ΣΜΣ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις, στην Ισπανία, προϊόντων πλην των οπωροκηπευτικών (1), και ιδίως το άρθρο 9,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (2), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (3), και ιδίως το άρθρο 13,

Εκτιμώντας:

ότι με τον κανονισμό (ΕΟΚ) αριθ. 3831/92 της Επιτροπής (4), για την τροποποίηση του κανονισμού (ΕΟΚ) αριθ. 816/89 (5) περιορίζεται από 1ης Ιανουαρίου 1993 ο κατάλογος των προϊόντων που υπάγονται στο καθεστώς του συμπληρωματικού μηχανισμού στις συναλλαγές (ΣΜΣ)-

ότι με τον κανονισμό (ΕΟΚ) αριθ. 3832/92 της Επιτροπής της 28ης Δεκεμβρίου 1992 για την κατάργηση της εγγυήσεως για τα πιστοποιητικά ΣΜΣ που εφαρμόζεται από το 1993 στις παραδόσεις στην Ισπανία προϊόντων πλην των οπωροκηπευτικών (6), προβλέπεται ότι από 1ης Ιανουαρίου 1993, καταργείται η εγγύηση για τις παραδόσεις στην Ισπανία βοείου κρέατος και γαλακτοκομικών προϊόντων-

ότι υπάρχουν προϊόντα για τα οποία δεν εφαρμόζονται πλέον τα πιστοποιητικά ΣΜΣ από 1ης Ιανουαρίου 1993- ότι υπάρχουν ορισμένα πιστοποιητικά ΣΜΣ που δεν χρησιμοποιήθηκαν ή χρησιμοποιήθηκαν εν μέρει και τα οποία ισχύουν πέραν από τις 31 Δεκεμβρίου 1992- ότι υπάρχουν πιστοποιητικά ΣΜΣ που εκδόθηκαν πριν από την 1η Ιανουαρίου 1993 για τα οποία από 1ης Ιανουαρίου 1993 δεν είναι υποχρεωτική η σύσταση εγγυήσεως- ότι πρέπει συνεπώς να ληφθούν μέτρα ώστε να αποδεσμευθούν οι εγγυήσεις που συστάθηκαν κατά την κατάθεση των αιτήσεων χορηγήσεως των πιστοποιητικών αυτών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Όσον αφορά τα πιστοποιητικά ΣΜΣ και τα πιστοποιητικά εισαγωγής ΣΜΣ, που εφαρμόζονται στις σχέσεις με την Ισπανία των οποίων η ισχύς δεν έχει λήξει την 1η Ιανουαρίου 1993 οι εγγυήσεις που έχουν συσταθεί αποδεσμεύονται σύμφωνα με τις διατάξεις του άρθρου 27 παράγραφος 2 του κανονισμού (ΕΟΚ) αριθ. 2220/85 της Επιτροπής (7).

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 12.

(2) ΕΕ αριθ. L 367 της 31. 12. 1985, σ. 7.

(3) ΕΕ αριθ. L 293 της 27. 10. 1988, σ. 7.

(4) ΕΕ αριθ. L 387 της 31. 12. 1992, σ. 47.

(5) ΕΕ αριθ. L 86 της 31. 3. 1989, σ. 35.

(6) ΕΕ αριθ. L 387 της 31. 12. 1992, σ. 49.

(7) ΕΕ αριθ. L 205 της 3. 8. 1985, σ. 5.